CELEX: 62014CN0132
Language: mt
Date: 2014-03-21 00:00:00
Title: Kawża C-132/14: Rikors ippreżentat fil- 21 ta’ Marzu 2014 – Il-Parlament Ewropew vs Il-Kunsill tal-Unjoni Ewropea

10.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/24
            
         Rikors ippreżentat fil-21 ta’ Marzu 2014 – Il-Parlament Ewropew vs Il-Kunsill tal-Unjoni Ewropea
   (Kawża C-132/14)
   2014/C 175/30
   Lingwa tal-kawża: il-Franċiż
   
      Partijiet
   
   
      Rikorrent: Il-Parlament Ewropew (rappreżentanti: I. Liukkonen u L. Visaggio, aġenti)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tannulla r-Regolament tal-Kunsill (UE) Nru 1385/2013, tas-17 ta’ Diċembru 2013, li jemenda r-Regolamenti tal-Kunsill (KE) Nru 850/98 u (KE) Nru 1224/2009, u r-Regolamenti (KE) Nru 1069/2009, (KE) Nru 1379/2013 u (UE) Nru 1380/2013 tal-Parlament Ewropew u tal-Kunsill, wara l-emenda tal-istatus tal-Majott fir-rigward tal-Unjoni Ewropea (1);
            
         
               —
            
            
               tikkundanna lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   Il-Parlament Ewropew jitlob l-annullament tar-Regolament (UE) Nru 1385/2013 li ġie adottat mill-Kunsill fuq il-bażi legali tal-Artikolu 349 TFUE.
   Il-Parlament jikkontesta l-għażla ta’ bażi legali użata mill-Kunsill, peress li l-Artikolu 349 TFUE ma jistax ikun bażi legali għall-miżuri kollha adottati iżda biss għal xi wħud minnhom li jikkonsistu f’derogi għall-applikazzjoni tad-dritt tal-Unjoni f’Mayotte. Barra dan, ir-regolament ikkontestat jimplementa wkoll materji li jaqgħu taħt il-politika komuni tas-sajd u tal-protezzjoni tas-saħħa pubblika, mingħajr ma dawn il-miżuri jirriżultaw mis-sitwazzjoni ekonomika u soċjali strutturali ta’ Mayotte speċifikament.
   Skont il-Parlament, l-att inkwistjonigħaldaqstant kellu jiġi adottat, bi qbil mad-diversi suġġetti li jirregola, abbażi tal-Artikoli 43(2), 168(4)(b), u 349 TFUE konġuntament, u mhux abbażi ta’ dan l-aħħar artikolu biss.
   
      (1)  ĠU L 354, p. 86